SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

 1.	Účastník ZPC 

Meno a  priezvisko, tituly:	Prof. RNDr. Pavol Eliáš, CSc., 	
Znalosť cudzích jazykov:	Angličtina, ruština 	

 2.	Zahraničná pracovná cesta

Štát / mesto:	Česká republika/Praha	
Názov a  adresa 
prijímajúcej organizácie:	Koordinačné centrum Medzinárodnej biologickej olympiády (CC International Biology Olympiad), Univerzita Karlova, Praha	
Účel cesty:	Rokovanie Poradnej rady Medzinárodnej biologickej olympiády (Advisory Board)	
Spôsob financovania 
(kto hradí cestovné, pobytové náklady, iné výdavky):	Cestovné: IUVENTA
Pobytové náklady:  KC IBO Praha (ubytovanie, stravné, pozri pozvánku)	

 3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s  uvedením mien a  kontaktov na partnerov	
6.11. až
9.11.2014	Program a obsah rokovania – pozri Príloha 1	
06.11.14
07.11.14	Príchod, ubytovanie, prvé spoločné stretnutie
Rokovanie podľa programu	
08.11.14
09.11.14	Rokovanie podľa programu
Ukončenie rokovania, odchod	

 4.	Stručný priebeh rokovaní
 
Dátum	Podľa rámcového pobytu – obsah a  výsledky rokovaní (v prípade študijnej cesty charakteristika a  výsledky problematiky, získané poznatky, uplatnenie poznatkov z  predchádzajúcich ciest)	
7.11.. až
8.11.2014	Rokovanie podľa programu 
v historickej budove rektorátu Univerzity Karlovej v Starom meste	
	Podrobnosti v   Prílohe 1 (Agenda) a v priloženej správe.	

 5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
1. Priebežne aktualizovať opis slovenskej súťaže NBO na webovej stránke www.ibo.org.cz.

2. Zabezpečiť účasť slovenskej delegácie na 26. ročníku IBO 2015 v Dánsku (12.-19. júl 2016) odborne, organizačne a finančne (poplatky, letenky a pod.). Miesto konania je Aarhus (letisko Aarhus alebo Billund). Oficiálnu pozvánku budú rozposielať 26. novembra 2014.

3. Uhradiť poplatky včas. Ročný poplatok KC IBO v Prahe je 300 Eur (plus poplatok za prevod 20 Eur). Poplatok IBO 2015 za delegáciu 10.000,- DKK, plus člena jury 10.000.- DKK, spolu 20.000,- DKK. Uhradiť najneskôr do 1. marca 2015, potom sa výška poplatku bude zvýšovať.

4. V predstihu pripravovať účasť slovenskej delegácie (4 súťažiaci, 3 členovia medzinárodnej jury) na 27. ročníku IBO 2016 vo Vietname (17.-24. júl 2016). 

5. Nasledujúce rokovanie AB IBO sa uskutoční v dňoch 5.-8. novembra 2015 v Indonézii (pravdepodobne Jakarta). Organizátor uhradí miestne náklady do výšky nákladov v Prahe, nie však letenky. 	

 6.	Prehľad prinesenej dokumentácie a  miesto jej uloženia 

Zápis z rokovania Poradnej rady IBO nie je ešte k dispozícii. 
Počas rokovania neboli predložené žiadne dokumenty v písomnej forme. 
Niektoré dokumenty a správy sú k dispozícii na www.ibo.org.cz a www.ibo2015.org.	

 7.	Osobitne vyhodnotený očakávaný prínos ZPC 

Prerokovali sa všetky predložené materiály (návrhy, odporúčania, správy a pod.), vrátane troch našich návrhov k zlepšeniu práce medzinárodnej jury.  
Kriticky sa hodnotilo konečné bodové hodnotenie 25. IBO v Bali, keď finálne opravené výsledky boli k dispozícii až 10 dní po skončení súťaže.
Návrhy a odporúčania AB IBO prerokujú koordinátori IBO na spoločnom rokovaní počas IBO 2015 v Dánsku.	

 8.	Spôsob zverejnenia výsledkov ZPC, prenos získaných informácií

(Uvádzajú sa mená a  adresy osôb a  organizácií, ktorým boli sprostredkované informácie o  výsledkoch ZPC)
O výsledkoch rokovania AB IBO bude sprístupnená písomná správa predsedníčke SK BiO. Predsedníctvu SK BiO a SK BiO bude poskytnutá osobná informácia. 
Získané informácie sa využijú pri príprave slovenskej účasti na IBO 2015 v Dánsku.

Súhlasím so zverejnením tejto správy na internete

Dátum:	12.11.14	
Správu vypracoval
(meno a  priezvisko, podpis):	Prof. RNDr. Pavol Eliáš, CSc.	
Správu schválil
(meno a  priezvisko, podpis):	Ing. Tomáš Lučenič	

Rokovanie Poradnej rady Medzinárodnej biologickej olympiády 
(International Biology Olympiad Advisory Board)
Česká republika/Praha, 6. – 9. november 2014
Správa o  účasti 

Pravidelné rokovanie IBO AB sa uskutočnilo v  dňoch 6.11. – 8.11.2014 v   Prahe za účasti 34 registrovaných delegátov. Rokovaní sa zúčastňujem od vzniku poradnej rady v roku 1991 (najskôr ISAB, teraz AB). 
Podľa prezentovanej správy IBO 2014 v Bali sa zúčastnilo 61 krajín + 3 pozorovatelia. Celkové náklady boli 1 254 323,95 USD, pričom účastnícke poplatky pokryli iba 21 % nákladov IBO. Záverečná správa bude predložená koordinátorom v Dánsku. Pri vyhodnocovaní výsledkov došlo vo viacerých prípadoch k zámene výsledkov jednotlivých súťažiacich a k nesprávnemu stanoveniu poradia a ocenení. Preto sa výsledky museli prepočítať a konečné poradie a ocenenia sa zverejnilo 22. júla 2014. Podľa tohoto záverečného hodnotenia sme získali jednu striebornú a jednu bronzovú medailu a jedno uznanie. 
26. ročník IBO sa uskutoční v Dánsku v dňoch  12.-19. júla 2016 v univerzitnom meste Aarhus. Organizátori zabezpečia prepravu delegácií z letísk Aarhus a Billund (nie z Kodane!). Úsporné opatrenia znamenajú tiež jedného sprievodcu pre dve delegácie, neposkytnutie žiadného počítača organizátormi (delegácie si musia priniesť vlastné PC) a pod.  Študenti budú pracovať s tabletami. Poplatok IBO 2015 za delegáciu je 10.000,- DKK, plus člena jury 10.000.- DKK, spolu 20.000,- DKK. Uhradiť najneskôr je treba do 1. marca 2015, potom sa výška poplatku bude zvyšovať. Mená súťažiacich bude potrebné registrovať do 27. mája 2015. Podrobnejšie informácie budú na www.ibo2015.org.
27. ročník IBO 2016 sa uskutoční vo Vietname v dňoch 17.-24. júla 2016. V súčasnosti nie sú podmienky na využitie softwaru z Bernu (registrácia súťažiacich, použitie tabletov, spracovanie výsledkov  a pod.). Zvažuje sa podpora IT z financií KC IBO v Prahe. Informácie o účastníckych poplatkoch nie sú k dispozícii. Ďalšie informácie organizátori poskytnú koordinátorom v Dánsku.  Medzi organizátormi je aj Dr. Van Lap, ktorý študoval odbor biológia na Komenského univerzite v Bratislave a je spolužiakom prof. Eliáša.
Rokovanie sa zaoberalo predloženými pripomienkami, návrhmi a informáciami, ktoré by mali viesť ku skvalitneniu práce jury a organizátorov IBO (pozri Príloha 1).  Mnohé návrhy reagovali na posledný ročník IBO v Bali a smerovali k takému riešeniu, ktoré by zabránilo podobným zlyhaniam.  Veľa času sa venovalo právnemu postaveniu IBO a „IBO legal seat“, o ktoré sa uchádza predbežne 6 krajín.  
Návrhy a odporúčania AB IBO prerokujú koordinátori IBO na spoločnom rokovaní počas IBO 2015 v Dánsku.
Nasledujúce rokovanie AB IBO sa uskutoční v dňoch 5.-8. novembra 2015 v Indonézii (pravdepodobne Jakarta). Organizátor uhradí miestne náklady do výšky nákladov v Prahe, nie však letenky. 

Bratislava 12. 11. 2014 					         Prof. RNDr. Pavol Eliáš, CSc
						           Národný koordinátor IBO